3.  การประกอบธุรกิจของแต่ละผลิตภัณฑ์

  บริษัทมีความมุ่งมั่นที่จะทำการผลิตยางรถยนต์ ยางรถบรรทุก และยางเครื่องบิน ที่มีคุณภาพสูงสุด
  เพื่อตอบสนองความต้องการของผู้บริโภคทุกระดับ
  บริษัทมีการพัฒนาและทำการผลิตสินค้าที่มีรูปแบบทันสมัย โดยใช้เทคโนโลยีชั้นสูง
  เพื่อสร้างความมั่นใจและความปลอดภัยในขณะขับขี่ ตลอดจนความทนทานในการใช้งาน
  ดังจะเห็นได้ว่าผลิตภัณฑ์ของบริษัทเป็นที่ยอมรับของตลาดทั้งภายในประเทศและต่างประเทศเสมอมา

1. ลักษณะผลิตภัณฑ์

 ผลิตภัณฑ์หลักของบริษัทแบ่งออกเป็น 2 กลุ่มหลัก ดังนี้

ผลิตภัณฑ์ยางรถยนต์

  บริษัทได้นำเทคโนโลยีในการผลิตยางรถยนต์ที่เรียกว่า TRINUUM TECHNOLOGY
  ซึ่งเป็นการประสานเทคโนโลยีที่ลงตัวจาก 3 ทวีป ภายใต้แนวความคิดสามประสานที่ว่า
  ความงดงาม อ่อนละไม จากประเทศญี่ปุ่น สมรรถนะและประสิทธิผล จากยุโรป
  และนวัตกรรมล้ำหน้า จากอเมริกา มาทำการผลิตยางรถยนต์รุ่นอีเกิ้ล เอ็นซีที่ 5
  ทำให้ผลิตภัณฑ์ยางรถยนต์ของบริษัทเป็นที่ยอมรับของตลาดทั้งในประเทศและต่างประเทศ

  ผลิตภัณฑ์ยางรถยนต์ ของบริษัทมีดังนี้

-   ยางรถยนต์ รุ่นอีเกิ้ล เอฟ วัน ยางรถยนต์สมรรถนะสูงให้ความมั่นใจสูงสุดสำหรับผู้ขับขี่

-   ยางรถยนต์ รุ่นอีเกิ้ล เอ็นซีที 5 ยางรถยนต์ที่ผู้ผลิตรถยนต์ชั้นนำให้ความเชื่อมั่นในสมรรถนะ
    และรูปแบบที่ทันสมัย ใช้กับรถยนต์ชั้นนำทุกระดับ

  - ยางรถยนต์ รุ่นอีเกิ้ล จีเอ พลัส ยางรถยนต์ที่เหมาะกับทุกสภาพถนน

  - ยางรถยนต์ รุ่นแรงเลอร์ AT/S และ RT/S ยางสำหรับพาหนะขับเคลื่อนสี่ล้อยุคใหม่

-   ยางรถยนต์ รุ่นแรงเลอร์ ดีมาก ยางที่มีความทนทานเป็นพิเศษ
    เหมาะสำหรับรถกระบะทุกประเภท

-   ยางรถยนต์ ยี่ห้อ เคลลี่ และ ฟุลด้า ซึ่งเป็นยางรถยนต์สำหรับตลาดระดับกลาง

ผลิตภัณฑ์ยางเครื่องบิน

  บริษัทฯ มีความภูมิใจที่โรงงานกู๊ดเยียร์ในประเทศไทย เป็น 1 ใน 3
  โรงงานของกู๊ดเยียร์ทั่วโลก
  ที่มีศักยภาพสูงจนได้รับความไว้วางใจให้เป็นโรงงานผลิตยางเครื่องบินกู๊ดเยียร์

  บริษัทฯเริ่มผลิตยางเครื่องบิน ทั้งยางใหม่ และยางหล่อดอก ตั้งแต่ปี พ.ศ. 2515
  ตลอดระยะเวลาเกือบ 30 ปีที่ ยางเครื่องบินของบริษัท
  ได้สร้างความเชื่อมั่นให้แก่ลูกค้าเพิ่มมากขึ้นตามลำดับ
  บริษัทฯมีโรงหล่อดอกยางเครื่องบินที่มีเทคโนโลยีสูง
  ควบคุมการปฏิบัตงานทุกขั้นตอนด้วยเครื่องมือและระบบการตรวจสอบคุณภาพตามมาตราฐานที่กำหนดโดยบริษัทแม่ที่ประเทศสหรัฐอเมริกา
  โครงยางเครื่องบินทุกเส้นที่ส่งเข้าโรงงานจะต้องผ่านกระบวนการตรวจสอบโดยฝ่ายเทคนิคด้านยางเครื่องบิน
  และโครงยางทุกเส้นจะต้องผ่านระบบการตรวจสอบโครงสร้างยางด้วยเครื่องเชียโลกราฟ
  เพื่อความมั่นใจในคุณภาพ และความปลอดภัยของยางเครื่องบินหล่อดอกทุกเส้น

  ปัจจุบันสายการบินแห่งชาติเกือบทุกสายการบินในภาคพื้น เอเชีย แปซิฟิค
  ได้ให้ความไว้วางใจใช้ยางล้อเครี่องบินของบริษัทฯ อาทิ:

แควนตัสแอร์ไลน์ ประเทศออสเตรเลีย

สายการบินออลนิปปอน แอร์ไลน์ ประเทศญี่ปุ่น

สายการบินแอร์ไชน่า ประเทศสาธารณรัฐประชาชนจีน

ไชน่า อิสเทิร์นแอร์ไลน์ ประเทศสาธารณรัฐประชาชนจีน

ไชน่าแอร์ไลน์ ประเทศไต้หวัน

อีวีเอแอร์เวย์ ประเทศไต้หวัน

ทราน เอเชีย แอร์เวย์ ประเทศไต้หวัน

สายการบินแอร์ อินเดีย ประเทศอินเดีย

สายการบินเจ๊ต แอร์เวย์ ประเทศอินเดีย

แอร์อินเดีย ประเทศอินเดีย

อินเดียน แอร์ไลน์ ประเทศอินเดีย

ฟิลิปปินส์ แอร์ไลน์ ประเทศฟิลิปปินส์

เวียตนาม แอร์ไลน์ ประเทศเวียตนาม

เมียนม่าร์แอร์ไลน์ ประเทศพม่า

สิงคโปร์ แอร์ไลน์ ประเทศสิงคโปร์

สายการบินซิลค์ แอร์ ประเทศสิงคโปร์

สายการบินการูด้า ประเทศอินโดนีเซีย

บางกอกแอร์เวย์ ประเทศไทย

การบินไทย ประเทศไทย

  นอกจากนี้ บริษัทฯยังได้ส่งออกยางเครื่องบินไปยังหลายประเทศในทวีปยุโรป
  และทวีปสหรัฐอเมริกา เป็นจำนวนที่เพิ่มมากขึ้นทุกปี
  บริษัทฯมีความภูมิใจที่ผลิตภัณฑ์ทุกชนิดจากโรงงานกู๊ดเยียร์ในประเทศไทยได้รับการยอมรับในตลาดสากลที่มีการแข่งขันอย่างสูง

การตลาดและภาวะการแข่งขัน

  บริษัทแบ่งช่องทางการจำหน่ายของบริษัทออกเป็น 3 กลุ่มใหญ่ ๆ ดังนี้

1.  ตลาดทดแทน (Replacement Market) คือ
    ตัวแทนจำหน่ายยางรถยนต์รายใหญ่และรายย่อยภาย

  ในประเทศ

  2. โรงงานประกอบรถยนต์ (Original Equipment Market) คือ
  โรงงานประกอบรถยนต์ภายในประเทศ

  3. ตลาดต่างประเทศ (Export)

  โดยภาพรวมของตลาดยางรถยนต์ในปี 2544 ที่ผ่านมา ตลาดทดแทน (Replacement Market)
  หดตัวลงจากปี 2543 ประมาณร้อยละ 5.0 ซึ่งเป็นการหดจากกลุ่มยางรถยนต์เก๋งมากที่สุด
  โดยหดตัวลงประมาณร้อยละ 9.0 ในส่วนของตลาดโรงงานประกอบรถยนต์ (OEM)
  เพิ่มขึ้นร้อยละ 11.0 โดยเฉพาะกลุ่มยางรถยนต์เก๋งเพิ่มขึ้นมากที่สุดถึงร้อยละ 28.0
  อันเป็นผลสืบเนื่องมาจากมีการนำรถรุ่นใหม่หลายรุ่นออกสู่ตลาด
  และมีการส่งออกไปยังต่างประเทศเพิ่มมากขึ้น
  โดยรวมแล้วตลาดยางรถยนต์ภายในประเทศหดตัวลงประมาณร้อยละ 1.3
  กล่าวคือปริมาณขายลดลงจาก 9.6 ล้านเส้นในปี 2543 มาเป็น 9.475 ล้านเส้นในปี 2544

  สรุปยอดขายในตลาดทดแทนของบริษัทในปี 2544 ใกล้เคียงกับปี 2543 และยอดขายสำหรับตลาด

  โรงงานประกอบรถยนต์ สูงขึ้นร้อยละ 24.0 เป็นผลมาจากการที่บริษัทสามารถส่งยางรุ่น Eagle
  NCT5 ให้กับบริษัท ฮอนด้า ออโตโมบิล (ประเทศไทย) จำกัด เพื่อใช้กับรถยนต์ฮอนด้า ซีวิค
  รุ่นใหม่

  ส่วนของการส่งออกไปจำหน่ายยังต่างประเทศนั้น ตลาดหลักของบริษัทอยู่ในประเทศกลุ่มอาเซียน
  เนื่องจากความได้เปรียบในด้านอัตราภาษีนำเข้าในกลุ่ม AFTA (เขตการค้าเสรีอาเซียน)
  ได้มีการปรับลดเหลือเพียงร้อยละ 5 ทำให้สินค้าของบริษัทสามารถส่งไปจำหน่ายได้อย่างต่อเนื่อง
  และเป็นที่ยอมรับของลูกค้าทั้งในด้านคุณภาพ รูปลักษณ์และราคา
  ตลาดหลักของบริษัทที่สำคัญอีกแห่งคือ ประเทศสาธารณรัฐประชาชนจีน
  ที่ให้การยอมรับในตัวสินค้าของบริษัทอย่างดี ทำให้ยอดการส่งออกของบริษัทในปี 2544
  เพิ่มขึ้นประมาณ 57 ล้านบาท หรือเพิ่มขึ้นร้อยละ 4.4 เมื่อเทียบกับปี 2543

  ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
  ซึ่งมีกำลังการผลิตสูงกว่าบริษัท โดยบริษัทประมาณการว่าบริษัทมีสัดส่วนทางการตลาดอยู่ในอันดับที่
  3 ของตลาดรวมภายในประเทศ

กลยุทธ์ทางการตลาดของบริษัทในปี 2544 ต่อเนื่อง 2545 สามารถแบ่งออกเป็น 3 ส่วน ดังนี้

1. ด้านตัวสินค้า

-   บริษัทจะดำเนินการแนะนำสินค้าใหม่ ๆ ออกสู่ตลาดเพื่อตอบสนองความต้องการของลูกค้าใน

  ทุกระดับ

-   สินค้าที่จะนำออกสู่ตลาด ประกอบด้วย ยางรถยนต์ ยางรถกระบะ ยางรถขับเคลื่อนสี่ล้อ
    (4X4)

-   นอกจากนั้นจะนำสินค้าใหม่ 2 ยี่ห้อ ที่ผลิตภายในประเทศออกสู่ตลาด คือ ยางเคลลี่ (Kelly)
    และ

  ยางฟุลด้า (Fulda) ซึ่งจะมีทั้งยางรถยนต์ ยางรถกระบะ และยางรถขับเคลื่อนสี่ล้อ (4X4)

 2. ด้านช่องทางการจำหน่าย

-   มุ่งเน้นการพัฒนาตัวแทนจำหน่ายให้ก้าวเข้าสู่ระบบสินค้าปลีกทันสมัย (Modern Retail
    Store) ที่

  เรียกว่า อีเกิ้ล สโตร์ (Eagle Store) ในปี 2544 บริษัทมีร้านอีเกิ้ล สโตร์
  เปิดบริการแล้วถึง 37 แห่ง

  กระจายอยู่ทั่วประเทศ และมีเป้าหมายจะเพิ่มเป็น 64 แห่งภายในปี 2545

-   ดำเนินการเปิดร้านค้าปลีกทันสมัย เพื่อจัดจำหน่ายยางเคลลี่ และยางฟุลด้า
    โดยตั้งเป้าหมายใน

  ปี 2545 จำนวน 6 ร้านค้า และจะเพิ่มขึ้นเป็น 20 ร้าน ในปี 2546
  ร้านค้าปลีกที่ว่านี้จะใช้ชี่อว่า ไทร์โปร (Tyrepro)

-   ช่วยเหลือและพัฒนาตัวแทนจำหน่ายระดับล่าง ให้เข้าสู่ระบบร้านค้าปลีกทันสมัย ภายใต้ชื่อ
    อีเกิ้ล เอ็กซ์เพรส(Eagle Express)

3. ด้านการโฆษณาประชาสัมพันธ์

1.  - วางแผนการใช้งบประมาณอย่างมีประสิทธิภาพ

2.  - มุ่งเน้นทางด้านการสร้างภาพลักษณ์ของสินค้า

3.  - ย้ำเตือนโครงการ รับประกัน มั่นใจ..อุ่นใจ 2 ต่อ จาก กู๊ดเยียร์ (Double Warranty)
    ที่ให้ความคุ้มครองแก่ผู้บริโภคอย่างเต็มที่ นั่นคือ
    นโยบายรับประกันคุณภาพยางตลอดอายุการใช้งาน (Manufacturer Limited Warranty)
    และนโยบายรับประกันความเสียหายจากสภาพถนน (Road Hazard Warranty)

4.  

  นอกจากนี้ บริษัทยังได้จัดให้มีการฝึกอบรมเจ้าหน้าที่ประจำศูนย์บริการ / ประจำร้าน
  ในเรื่องช่างและเทคนิคต่าง ๆ โดยในส่วนที่สำคัญที่สุดของการฝึกอบรมก็คือ การเคลมยาง
  กล่าวคือ ช่างในศูนย์บริการจะมีความรู้ ความชำนาญ สามารถตรวจสอบ
  และเคลมยางให้กับลูกค้าได้ทันที ซึ่งจะทำให้ลูกค้าได้รับความสะดวกมากที่สุด
  ทั้งนี้เพื่อเป็นการสอดคล้องกับโครงการ รับประกันคุณภาพยางตลอดอายุการใช้งาน (Double
  Warranty) บริษัทจะมีการติดตามผลและให้ความรู้เพิ่มเติมแก่ช่างประจำร้านเป็นระยะ ๆ ต่อไป

  จากการแผนการดำเนินงานข้างต้น บริษัทมั่นใจว่าจะทำให้ผู้บริโภคได้รับประโยชน์สูงสุด
  ทั้งจากการบริการที่มีมาตรฐาน และผลิตภัณฑ์ที่มีคุณภาพสมราคา

3. การจัดหาผลิตภัณฑ์

  โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ.
  2512 ด้วยเครื่องจักรที่ทันสมัยและอุปกรณ์ที่มีประสิทธิภาพสูง
  บริษัทมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
  บริษัทจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
  การตรวจสอบและการควบคุมการผลิต รวมถึงการตรวจสอบผลิตภัณฑ์ก่อนและหลังการขาย
  นอกจากนี้ บริษัทยังนำระบบการจัดการด้านคุณภาพ QS9000 มาใช้ในกระบวนการผลิต
  เพื่อเสริมสร้างจิตสำนึกด้านคุณภาพในหมู่พนักงาน และเป็นการรับรองว่า
  ผลิตภัณฑ์ของบริษัทมีคุณภาพในระดับสากล
  จากความมุ่งมั่นของบริษัทและการร่วมแรงร่วมใจของพนักงานทุกระดับ
  ทำให้บริษัทได้รับประกาศนียบัตร QS9000 สำหรับการผลิตยางรถยนต์จาก Lloyd’s Register
  Quality Assurance ประเทศออสเตรเลีย เมื่อวันที่ 27 สิงหาคม พ.ศ. 2542
  รางวัลอันทรงเกียรตินี้ไม่เพียงแต่สะท้อนให้เห็นถึงคุณภาพของสินค้าของบริษัทเท่านั้น
  แต่ยังช่วยเสริมโอกาสทางธุรกิจให้แก่บริษัทอีกด้วย

  บริษัท กู๊ดเยียร์ (ประเทศไทย) จำกัด (มหาชน)
  มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
  วัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ บริษัท
  กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา และบริษัท กู๊ดเยียร์อินเตอร์เนชั่นแนล
  คอร์ปอร์เรชั่น เทสต์เซ็นเตอร์ ประเทศลักเซมเบอร์ก ก่อนที่จะนำมาใช้ในการผลิต

  วัตถุดิบหลักที่สำคัญในการผลิตได้แก่ ยางธรรมชาติ (Natural Rubber) ยางสังเคราะห์
  (Syntetic Rubber)เส้นใยสังเคราะห์ (Nylon Fabric) สารเคมีต่าง ๆ น้ำมันผสมยาง
  ผงคาร์บอนด์แบล็ค (Carbon Black) เส้นใยเหล็กไฮเทนไซล์ (Steel Cord)
  เส้นลวดขอบยาง (Bead Wire) ฯลฯ บริษัทฯมีนโยบายในการจัดหาวัตถุดิบทุกชนิด
  โดยพิจารณาจากคุณภาพ ราคา และผู้ผลิตเป็นหลัก

  ในปี 2544 ทางบริษัทได้จัดหาวัตถุดิบโดยแยกชนิด และแหล่งผลิตดังต่อไปนี้

  มูลค่าการสั่งซื้อวัตถุดิบในประเทศ (พันบาท)

  ------------------------------------------- ---------------------------
  ชนิดวัตถุดิบ                                    สัดส่วนต่อมูลค่าวัตถุดิบรวม

  ยางธรรมชาติ                                  15.5%

  เส้นใยสังเคราะห์                               34.9%

  สารเคมี / น้ำมันผสมยาง                         0.2%

  ผงคาร์บอนด์แบล็ค                               8.0%

  สัดส่วนการซื้อวัตถุดิบในประเทศ                     58.6%

  ยางสังเคราะห์                                 16.2%

  เส้นลวดโครงยาง                               6.6%

  สารเคมี/น้ำมันผสมยาง                           14.5%

  เส้นลวดขอบยางและอื่น ๆ                         4.1%

  สัดส่วนการซื้อวัตถุดิบจากต่างประเทศรวม              41.4%

  รวมสัดส่วนการซื้อวัตถุดิบ                          100.0%
  ------------------------------------------- ---------------------------

  รายชื่อบริษัทที่จำหน่ายวัตถุดิบในประเทศ

  ชนิดวัตถุดิบ บริษัทที่จำหน่าย

  ยางธรรมชาติ TECK BEE HANG CO., VON BUNDIT CO., THAI TECH CORP.,

  THAI HUA RUBBER CO.

  เส้นใยสังเคราะห์ THAI BRANTA MULIA CO., LTD.

  น้ำมันผสมยาง ESSO STANDARD THAILAND CO.

  ผงคาร์บอนด์แบล็ค THAI CARBON PRODUCT CO.

  สารเคมี CHEMMIN CORP. LTD., ORIENTAL SIAM (1978) CO.,

  UTIDO CHEMICAL CO., THAILAND, UNIVENTURE PUBLIC CO.,

  TOP FLIGHT CO., ORIENTAL SILICA CO.

  รายชื่อบริษัทที่จำหน่ายวัตถุดิบต่างประเทศ

  ชนิดวัตถุดิบ บริษัทที่จำหน่าย ประเทศ

  ยางสังเคราะห์ GOODYEAR TIRE & RUBBER CO. สหรัฐอเมริกา

  EXXON CHEMICAL THAILAND CO. สหรัฐอเมริกา

  SHELL CHEMIE COMPLEX DE BERRE ฝรั่งเศส

  MITSUBISHI CORP. ญี่ปุ่น

  JAPAN SYNTHETIC RUBBER CO. ญี่ปุ่น

  NICHIGO SHOJICO ญี่ปุ่น

  ENICHEM ELASTOMERI SRL อิตาลี

  KOREA KUMHO PETROCHEMICAL เกาหลีใต้

  สารเคมี MIWON COMMERCIAL CO., LTD. เกาหลีใต้

  KALI CHEMIE AKZO GMBH เยอรมัน

  HANS OTTO SCHUMANN GMBH เยอรมัน

  RELIANCE TECHNOCHEM CO. อินเดีย

  GUJARAT PARAFFINS PVT. CO. อินเดีย

  SCHENECTADY CHEMICAL INC. สหรัฐอเมริกา

  BF GOODRICH SPECIALTY CHEMICAL ฮ่องกง

  น้ำมันผสมยาง EKA NOBEL (N.Z.) LTD. นิวซีแลนด์

  เส้นลวดขอบยาง NV. BEKAERT S.A. เบลเยี่ยม

  KISWIRE LTD. เกาหลีใต้

  HYOSUNG CORP เกาหลีใต้

  NISSHO IWAI (TOKUSEN KOGYO) ญี่ปุ่น

  เส้นลวดโครงยาง TREFIL ARBED ลักเซมเบอร์ก TRADE ARBED S.A. มาเลเซีย

  KISWIRE SDN BHD มาเลเซีย

  MITSUBISHI CORP. ญี่ปุ่น

  ผลกระทบต่อสิ่งแวดล้อม

  บริษัทฯมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในย่านรังสิต
  จังหวัดปทุมธานีซึ่งเป็นย่านที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
  วัตถุดิบหลักที่ใช้ในการผลิต คือ ยางธรรมชาติ ยางสังเคราะห์ ผงถ่านคาร์บอนด์
  ผ้าใบที่ใช้ในอุตสาหกรรมยาง สารเคมี เส้นลวดสำหรับการสร้างขอบวงล้อและเข็มขัดรัดหน้ายาง

  ในส่วนของสภาวะสิ่งแวดล้อม
  การดำเนินงานของโรงงานอยู่ภายใต้การควบคุมดูแลของสำนักงานอุตสาหกรรมจังหวัด
  และกรมโรงงานอุตสาหกรรม
  โดยทางบริษัทฯได้ปฏิบัติตามข้อกำหนดของกฎหมายอย่างเคร่งครัดเสมอมา
  และไม่เคยมีประวัติการฝ่าฝืนหรือการกระทำความผิดเกี่ยวกับสิ่งแวดล้อมแต่อย่างใด
  ทางบริษัทมีการแต่งตั้งเจ้าหน้าที่ของบริษัทฯเพื่อดูแลและรับผิดชอบด้านสิ่งแวดล้อม
  และการปฏิบัติตามกฎหมายสิ่งแวดล้อมโดยตรง
  อีกทั้งมีนโยบายและระบบควบคุมมิให้มีผลกระทบต่อสิ่งแวดล้อมที่ชัดเจน
  เพื่อดูแลให้เป็นสถานประกอบการที่ถูกสุขอนามัย
  ไม่มีผลกระทบต่อสุขภาพและสิ่งแวดล้อมทั้งในโรงงานและชุมชนใกล้เคียง

  ในการควบคุมผลกระทบของกระบวนการผลิตต่อสิ่งแวดล้อม
  ทางบริษัทฯได้มีการใช้ระบบเก็บรวบรวมฝุ่น (Dust Collector)
  ไว้ตามบริเวณซึ่งก่อให้เกิดฝุ่นละออง โดยการมีรวบรวมและกำจัดโดยเครื่องจักร
  เพื่อมิให้ฟุ้งกระจายไปสู่บรรยากาศโดยรอบ ส่วนของเสียจากการกระบวนการผลิตนั้น
  ทางบริษัทฯได้มีการควบคุม ตรวจสอบ และกำจัดตามมาตรฐานทุกขั้นตอน
  โดยจะมีการประเมินผลทุกขั้นตอนอย่างใกล้ชิด
  เพื่อให้การกำจัดเป็นไปตามประกาศของกระทรวงอุตสาหกรรม ฉบับที่ 1 ปี 2541 และฉบับที่ 6
  ปี 2540 เรื่อง การกำจัดสิ่งปฏิกูลหรือวัสดุที่ไม่ใช้แล้ว
  โดยทั้งนี้อยู่ภายใต้การดูแลของสำนักงานเทคโนโลยีสิ่งแวดล้อมโรงงาน กรมโรงงานอุตสาหกรรม

  นอกจากนี้ ทางบริษัทยังได้รับรางวัลสถานประกอบการดีเด่น ด้านความปลอดภัย อาชีวอนามัย
  และสภาพแวดล้อมในการทำงานแห่งชาติ ประจำปี 2542
  ซึ่งแสดงถึงความมุ่งมั่นของบริษัทที่จะบริหารองค์กรให้เป็นสถานประกอบการที่มีความปลอดภัย
  ถูกสุขอาชีวอนามัย และไม่ส่งผลกระทบหรือก่อให้เกิดมลภาวะต่อสิ่งแวดล้อมของชุมชน

4. งานที่ยังไม่ได้ส่งมอบ

- ไม่มี -